Publication: Magyar Közlöny
Issue: MK-2011-25 (Year: 2011, Number: 25)
Era: contemporary
Section: 2011. évi XV. törvény
Paragraph Index: 492

44. cikk Tranzitáruk vagy raktározott áruk A megállapodás rendelkezései alkalmazhatók azon árukra is, amelyek megfelelnek e jegyzõkönyv rendelkezéseinek, és amelyek a megállapodás hatálybalépésének napján vagy tranzitban, vagy a Közösségben, illetve Tunéziában, vagy a 3., 4. és 5. cikk rendelkezéseinek alkalmazása esetén Algériában vagy Marokkóban átmeneti megõrzésre vámraktárban vagy vámszabad területen vannak, feltéve hogy ettõl a naptól számított négy hónapon belül az importáló ország vámhatóságaihoz olyan EUR.1 bizonyítványt nyújtanak be, amelyet az exportáló ország illetékes hatóságai utólagosan állítottak ki, az áruk közvetlen szállítását igazoló okmányokkal együtt. I. MELLÉKLET MEGJEGYZÉSEK BEVEZETÕ MEGJEGYZÉSEK E megjegyzéseket kell alkalmazni – adott esetben – a nem származó anyag felhasználásával elõállított valamennyi termékre, még akkor is, ha azokra a II. melléklet jegyzékében szereplõ különleges feltételek nem érvényesek, hanem ehelyett a 7. cikk (1) bekezdésében megállapított vámtarifaszám-változási szabály vonatkozik rájuk.

Source: https://magyarkozlony.hu/hivatalos-lapok/bf6d1be409ceb20b90fb1abf3d3386f39ac0f677/dokumentumok/95e74206f67d4857b2994ca82eaec4b68f5f7882/letoltes